CELEX: 32011R0793
Language: lt
Date: 2011-08-05 00:00:00
Title: 2011 m. rugpjūčio 5 d. Komisijos reglamentas (ES) Nr. 793/2011, kuriuo nustatomas 9 kategorijos žvejybos – pelaginių rūšių žuvų žvejybos traleriais šaldikliais – draudimas, taikomas Mauritanijos ekonominėje zonoje su Europos Sąjungos valstybių narių vėliavomis plaukiojantiems laivams

9.8.2011   
            
            
               LT
            
            
               Europos Sąjungos oficialusis leidinys
            
            
               L 204/18
            
         KOMISIJOS REGLAMENTAS (ES) Nr. 793/2011
   2011 m. rugpjūčio 5 d.
   kuriuo nustatomas 9 kategorijos žvejybos – pelaginių rūšių žuvų žvejybos traleriais šaldikliais – draudimas, taikomas Mauritanijos ekonominėje zonoje su Europos Sąjungos valstybių narių vėliavomis plaukiojantiems laivams
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
   kadangi:
   
               (1)
            
            
               2008 m. liepos 15 d. Tarybos reglamentu (EB) Nr. 704/2008 dėl Protokolo, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas laikotarpiui nuo 2008 m. rugpjūčio 1 d. iki 2012 m. liepos 31 d., sudarymo (2) 9 kategorijos (pelaginių rūšių žuvis žvejojantys traleriai šaldikliai) žvejybos galimybės sumažintos iki 250 000 t orientacinės talpos;
            
         
               (2)
            
            
               remiantis pirmiau minėto reglamento 2 straipsnio 3 dalimi, 2010 m. rugpjūčio 1 d. – 2011 m. liepos 31 d. laikotarpiui skirta papildoma 50 000 t kvota, todėl bendra orientacinė talpa padidėjo iki 300 000 t;
            
         
               (3)
            
            
               pagal Komisijos gautą informaciją apie sužvejotus kiekius, apie kuriuos pranešė šios kategorijos žvejybą vykdantys su atitinkamų valstybių narių vėliavomis plaukiojantys arba jose registruoti laivai, pirmiau minėtam laikotarpiui skirta kvota jau išnaudota;
            
         
               (4)
            
            
               todėl būtina uždrausti šios kategorijos žvejybos veiklą,
            
         PRIĖMĖ ŠĮ REGLAMENTĄ:
   1 straipsnis
   Kvotos išnaudojimas
   Atitinkamoms valstybėms narėms skirta žvejybos kvota laikoma išnaudota nuo 2011 m. liepos 19 d.
   2 straipsnis
   Draudimas
   9 kategorijos žvejybos veikla, vykdoma su atitinkamų valstybių narių vėliavomis plaukiojančių arba jose registruotų laivų, uždraudžiama 2011 m. liepos 19 d.–2011 m. liepos 31 d. laikotarpiu. Visų pirma draudžiama laikyti laivuose, perkelti, perkrauti arba iškrauti nurodytu laikotarpiu tų laivų sužvejotas žuvis.
   3 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 5 d.
      
         
            Komisijos vardu, Pirmininko vardu
         
         Lowri EVANS
         
            Jūrų reikalų ir žuvininkystės generalinė direktorė
         
      
   
   
      (1)  OL L 343, 2009 12 22, p. 1.
   
      (2)  OL L 203, 2008 7 31, p. 1.